**Doložka zlučiteľnosti**

**právneho predpisu s právom Európskej únie**

**1. Predkladateľ právneho predpisu:** poslanci Národnej rady Slovenskej republiky

**2. Názov návrhu právneho predpisu:** Návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov

**3. Problematika návrhu právneho predpisu:**

a) nie je upravená v práve Európskej únie

b) nie je obsiahnutá v judikatúre Súdneho dvora Európskej únie.

**4. Záväzky Slovenskej republiky vo vzťahu k Európskej únii:**

bezpredmetné

**5. Stupeň zlučiteľnosti návrhu právneho predpisu s právom Európskej únie:**

Stupeň zlučiteľnosti - úplný

**Doložka**

**vybraných vplyvov**

**A.1. Názov materiálu:** Návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy |  |  | X |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | X |  |
| 3. Sociálne vplyvy | X |  |  |
| – vplyvy na hospodárenie obyvateľstva, |  |  |  |
| – sociálnu exklúziu, |  |  |  |
| – rovnosť príležitostí a rodovú rovnosť a vplyvy na zamestnanosť |  |  |  |
| 4. Vplyvy na životné prostredie |  | X |  |
| 5. Vplyvy na informatizáciu spoločnosti |  | X |  |

**A.3. Poznámky**

V predmetnom návrhu zákona, ktorým sa mení a dopĺňa zákon o sociálnom poistení sa navrhujú dva základné druhy zmien. Prvá zmena sa týka zvyšovania starobných dôchodkov, ktorá bude mať pravdepodobne negatívny dopad na rozpočet verejnej správy, ktorý ale nie je možné presne vyčísliť a to z nasledujúcich dôvodov. Počet dôchodcov, ktorí sú dôchodkovo poistení po splnení podmienok nároku na starobný dôchodok a zároveň tento dôchodok poberajú, bolo v roku 2010 približne 80 tisíc. Zvýšenie starobných dôchodkov tých dôchodcov sa navrhuje umožniť len na základe žiadosti podanej sociálnej poisťovni, pričom nevieme stanoviť počet dôchodcov, ktorí by si o prepočet dôchodku požiadali. Zároveň sa navrhuje, aby si dôchodcovia mohli takúto žiadosť podať len raz za kalendárny rok.

Ak by sme však vychádzali z počtu dôchodcov v roku 2010, ktorí sú zároveň dôchodkovo poistení a poberajú dôchodok, a všetci by si raz za rok podali žiadosť o prepočítanie dôchodku, zároveň vezmeme sumu priemerného dôchodku a súčasnú sumu aktuálnej dôchodkovej hodnoty, potom by toto opatrenie znamenalo zvýšenie nákladov pre Sociálnu poisťovňu o najviac 4,8 miliónov eur ročne.

Súčasne treba poukázať na fakt, že k zvýšeniu dôchodkov pre takýchto dôchodcov by vo väčšine prípadov aj tak došlo, len s časovým posunom. Reálna strata pre Sociálnu poisťovňu je teda strata úrokového príjmu, lebo v konečnom dôsledku by náklady vyplývajúce so zvýšenia dôchodkov musela vynaložiť v momente, keď títo dôchodcovia ukončia svoje zamestnanie alebo podnikanie.

Druhé opatrenie týkajúce sa úpravy rozhodujúceho obdobia na určenie denného vymeriavacieho základu na účely nemocenskej dávky a rozšírenie prípadov, pri ktorých sa použije pravdepodobný denný vymeriavací základ na účely výpočtu nemocenskej dávky, bude mať naopak pozitívny vplyv na štátny rozpočet, keďže sa tým znižuje možnosť špekulatívneho neplatenia nemocenského poistenia s následným získaním vysokej nemocenskej dávky

. Pričom presnú sumu, ktorá sa takýmto opatrením ušetrí Sociálnej poisťovni, nie je možné vyčísliť

**A.4. Alternatívne riešenia**

Bezpredmetné

**A.5. Stanovisko gestorov**

Bezpredmetné